வேலூர் மாவட்ட முதன்மைக் கல்வி அலுவலரின் செயல்முறைகள்

ந.க.எண். 487/ஆ3 /2022 நாள் :25.02.2022

**---**

|  |  |
| --- | --- |
| பொருள் : | பள்ளிக்கல்வி – போலியோ தடுப்பு மருந்து வழங்கும் முகாம் வருகின்ற 27.02.2022 ஞாயிறு அன்று நடைபெறுதல் அனைத்து வகை பள்ளி தலைமை ஆசிரியர்கள் உரிய நடவடிக்கை மேற்கொள்ள அறிவுரைகள் வழங்குதல் – சார்பாக. |
| பார்வை : | 1.சென்னை-6. தமிழ்நாடு பள்ளிக்கல்வி ஆணையரக இணை இயக்குநர் (நாட்டு நலப்பணித் திட்டம்) அவர்களின் செயல் முறைகள். ந.க.எண்.டி516/எம்/இ1/2022. நாள்21.02.2022.: |

**---**

பார்வையில் காணும் பள்ளிக் கல்வி இணை இயக்குநர் (நாட்டு நலப்பணித் திட்டம்) அவர்களின் செயல்முறை ஆணை‘க்கிணங்க அரசு சுகாதாரம் மற்றும் மக்கள் நல்வாழ்வுத்துறை சார்பாக முதல் கட்டமாக 27.02.2022 ஞாயிறு அன்று தமிழ்நாடு முழுவதும் பல்வேறு இடங்களில் போலியோ தடுப்பு மருத்துவ முகாம்களில் 5 வயதுக்குட்பட்ட குழந்தைகளுக்கு போலியோ தடுப்பு மருந்து வழங்கப்படவுள்ளது அதற்கான முகாம் விவரம் பின்வருமாறு.

* 27.02.2022 ஞாயிறு அன்று முதல் கட்டமாக அனைத்து மாவட்டங்களிலும் பல்வேறு முகாம்களில் 5 வயதுக்குட்பட்ட குழந்தைகளுக்கு போலியோ தடுப்பு ஊசி மருந்து வழங்கப்படவுள்ளது.
* போலியோ தடுப்பு மருந்து வழங்கும் முகாம்களாக செயல்படவுள்ள பள்ளியின் தலைமை ஆசிரியர்கள் இதற்கான முழு எற்பாடுகளையும் செய்து சுகாதாரத் தறை மற்றும் அரசிற்கு முழு ஒத்துழைப்பு நல்க வேண்டும்.
* பள்ளி தலைமை ஆசிரியர்கள் காலை இறை வணக்கத்தின் போது இது குறித்து மாணவர்களுக்கு எடுத்துக் கூறி அவர்களின் பெற்றோர்களுக்கு தெரியப்படுத்தி விழிப்புணர்வு ஏற்படுத்துதல் வேண்டும்.
* நாட்டு நலப்பணிதிட்ட மாணவத் தொண்டர்கள் தேசிய பாதுகாப்பு படை மாணவர்கள் மற்றும் ஆசிரியர்கள் மூலம் இப்பணிக்கான ஒத்துழைப்பினை சிறப்பாக மேற்கொள்ள பட வேண்டும்.

எனவே மேற்காணும் விவரங்களை தெரிவித்துள்ளவாறு செயல்படவும் மற்றும் அனைத்து வகை பள்ளித் தலைமை ஆசிரியர்கள் இம்முகாம்கள் சிறப்பாக செயல்பட முழு ஒத்துழைப்பு மருத்துவ துறைக்கு அளிக்கும் மாறு அனைத்து வகை பள்ளி தலைமை ஆசிரியர்களுக்கு திட்டவட்டமாக தெரிவிக்கப்படுகிறது.

முதன்மைக் கல்வி அலுவலர்,

வேலூர்.

பெறுநர் :

அனைத்து வகை பள்ளி ,தலைமை ஆசிரியர்கள்

வேலூர் மாவட்டம்.

நகல்: மாவட்ட கல்வி அலுவலர், வேலூர். (தொடர் நடவடிக்கையின் பொருட்டு)

நகல்: வேலூர் மாவட்ட ஆட்சியர் அவர்களுக்கு தகவலுக்காக பணிந்தனுப்பலாகிறது.